У перыяд Вялікага посту Касцёл кожны дзень вяртаецца да гэтых словаў у малітве дня. Кожны дзень ён нагадвае нам пра сапраўднае значэнне вызвалення чалавека, якое здзейсніў і надалей здзяйсняе Бог у Хрысце. Штодзённа ў перыяд Вялікага посту Касцёл рэкамендуе нам разважаць менавіта над гэтым фрагментам псальма 91 (90), каб вызваленне сталася і нашым лёсам, вызваленне ад граху, вы­зваленне ад пажадлівасці цела, вачэй і жыццёвай пыхі (пар. 1 Ян 2, 16), вызваленне ад таго, што найбольш знявольвае чалавека, хоць дазваляе яму захаваць ілюзію незалежнасці.